અમેરિકામાં બોન્ડ યીલ્ડ ફરી વધતાં તેની વૈશ્વિક શેરબજારમાં અવળી અસર જોવાઈ હતી. એશિયન શેરબજારમાં પડેલા ગાબડાને કારણે ભારતીય શેરબજારમાં ફરી ગયા સપ્તાહના શુક્રવારની યાદ તાજી થઈ ગઈ હતી. જોકે, ગયા સપ્તાહના અને આ સપ્તાહના શુક્રવારની ટ્રેડિંગ પેટર્નમાં ખાસ્સો ફરક જોવાયો હતો. એક તરફ હેવીવેઇટ શેરોની આગેવાની હેઠળ બેન્ચમાર્ક તૂટ્યા હતા તો મિડ અને સ્મોલ કેપ આંકમાં નીચા મથાળેથી સ્માર્ટ રિકવરી જોવાઈ હતી.